El delegat d'Educació manifesta que continuarà el servei de la UNED en la ciutat però cal renegociar el conveni
16 d’octubre 2015

![Imagen 1](/media/thunvekf/c_tarazona.jpg)

​El regidor delegat d'Educació, José Manuel Tarazona, ha manifestat que continuarà el servei de la Universitat Nacional d'Educació a Distància (UNED) en la ciutat però que cal renegociar el conveni: **“Per responsabilitat amb l'alumnat que enguany està matriculat en la UNED, enguany es va a mantenir el mateix conveni que hi ha amb el centre UNED Alzira-València, Aula Sagunt”.**

  
Dijous passat, 8 d'octubre, després d'una reunió amb la resta de partits polítics de l'Ajuntament de Sagunt es va acordar que abans de l'inici del pròxim curs acadèmic, cal establir un nou conveni que s'ajuste a la legalitat vigent en matèria de subvencions amb criteris de transparència i incloent en el mateix mecanismes d'avaluació i control de l'activitat que l'aula de la UNED puga desenvolupar, tal com explica José Manuel Tarazona.  
  
El regidor d'Educació explica que el motiu per a renegociar el conveni és perquè **“Sagunt està en situació de greuge comparatiu en relació als serveis que presta un aula de la UNED a Sagunt que suposa per a quatre mitges carreres unes despeses de 100.000 euros per a l'Ajuntament de Sagunt”.**

  
Tarazona ha conclòs que **“l'aula de la UNED de Sagunt va a seguir oferint els seus serveis en la ciutat durant este curs com es va acordar en l'últim ple municipal, a l'espera d'un nou conveni molt més favorable als interessos del nostre municipi”.**

*   [](http://www.facebook.com/sharer.php?u=https://aytosagunto.es/va/actualitat/el-delegat-d-educacio-manifesta-que-continuara-el-servei-de-la-uned-en-la-ciutat-pero-cal-renegociar-el-conveni/ "Facebook")
*   [](http://twitter.com/share?url=https://aytosagunto.es/va/actualitat/el-delegat-d-educacio-manifesta-que-continuara-el-servei-de-la-uned-en-la-ciutat-pero-cal-renegociar-el-conveni/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-delegat-d-educacio-manifesta-que-continuara-el-servei-de-la-uned-en-la-ciutat-pero-cal-renegociar-el-conveni/ "Linked In")
*   [](mailto:?body=https://aytosagunto.es/va/actualitat/el-delegat-d-educacio-manifesta-que-continuara-el-servei-de-la-uned-en-la-ciutat-pero-cal-renegociar-el-conveni/)